# Kerzhadeg (atleterezh)

Unan eus diskiblezhioù an atleterezh eo ar gerzhadeg. Ret eo groñs d'ar genstriverien kerzhout hep redek e mod ebet : un troad, da nebeutañ, a rank bezañ a-stok ouzh al leur tra ma chom sonn-tre ar c'har harp (hep ma vije pleget he glin).
Div gevezadeg e kaver er C'hoarioù olimpek hañv kement hag er c'hampionadoù atleterezh meur, an 20 km (kerzhadeg) evit ar baotred hag ar merc'hed hag an 50 km (kerzhadeg) evit ar baotred hepken.

## Kenstrivadegoù

Dalc'het e vezont war roudenn (dindan 10 kilometr) pe war hent en tu hont da 10 km.
Kib gerzhadeg ar bed, renet gant an IAAF (Kevredigezh etrebroadel ar c'hevreadoù atleterezh), zo ur genstrivadeg hag a vez dalc'het bep eil bloaz.

## Reolennoù

E-pad ur gevezadeg e vez ret kaout tri barner da nebeutañ kement hag ur pennvarner hag a raio gant o daoulagad hepken ha gant benveg all ebet. Pep barner en deus div gartenn velen en e gerzh, an eil disheñvel diouzh eben. An hini gentañ, ul linenn pevarzorret arouezet warni, a dalv kement ha kastizañ un atleter(ez) en/he divije kerzhet hep bezañ a-stok ouzh al leur. Hag eben, ul linenn daoudorret arouezet warni, a dalv kement ha kastizañ un atleter(ez) en/he divije kerzhet hep na vije sonn-tre e c'har/he gar harp. Padal, ne vez ket ret d'ar varnerien ober gant ar gartenn velen dre ma c'hallont implijout ur gartenn ruz ivez : ma kav dezho ez eus bet graet ur fazi meur gant an atleter(ez) pe ma kendalc'h hemañ/homañ da gerzhout er-maez ar reolenn goude bezañ tapet ur gartenn velen kent ; ret e vez d'ar barner kas keloù d'ar pennvarner neuze. Ne vez ket diskouezet ar c'hartennoù ruz d'an atleter(ez), met gallout a ra gouzout dioute dre un daolenn-skritellañ pe digant ar pennvarner. Lakaet e vez un atleter(ez) er-maez ar gevezadeg goude bezañ paket teir c'hartenn ruz. N'hall ket ur barner reiñ ouzhpenn ur gartenn ruz d'un atleter(ez), ar pezh a zispleg mat abalamour da betra e vez ret kaout tri barner da nebeutañ.
Ne vez ket dibaot bezañ diberzhiet da geñver kevezadegoù uhel al live anezhe. C'hoarvezet e oa bet e Sydney gant an Aostralianez Jane Saville tra m'edo o vont da c'hounit redadeg C'hoarioù olimpek hañv 2000...ur c'hant metr bennak diouzh al linenn degouezh.

## An dek gwellañ kerzher(ez) er bed
### Paotred
#### 20 km

| Amzer | Atleter | Bro | Lec'h | Deiziad |
| 1e16'43 | Sergei Morozov | Rusia | Saransk | 8 a viz Mezheven 2008 |
| 1e17'16 | Vladimir Kanaykin | Rusia | Saransk | 29 a viz Gwengolo 2007 |
| 1e17'21 | Jefferson Pérez | Ecuador | Pariz | 23 a viz Eost 2003 |
| 1e17'22 | Francisco Javier Fernández | Spagn | Turku | 28 a viz Ebrel 2002 |
| 1e17'23 | Vladimir Stankin | Rusia | Adler | 8 a viz C'hwevrer 2004 |
| 1e17'33 | Nathan Deakes | Aostralia | Cíxī | 23 a viz Ebrel 2005 |
| 1e17'41 | Zhu Hongjun | Sina | Cíxī | 23 a viz Ebrel 2005 |
| 1e17'46 | Julio René Martínez | Guatemala | Eisenhüttenstadt | 8 a viz Mae 1999 |
| 1e17'46 | Roman Rasskazov | Rusia | Moskov | 19 a viz Mae 2000 |
| 1e17'53 | Cui Zhide | Sina | Cíxī | 23 a viz Ebrel 2005 |
| 1e17'56 | Alejandro López | Mec'hiko | Eisenhüttenstadt | 8 a viz Mae 1999 |
| 1e18'04 | Bo Lingtang | Sina | Beijing | 7 a viz Ebrel 1994 |

#### 50 km

| Amzer | Atleter | Bro | Lec'h | Deiziad |
| 3e34'14 | Denis Nizhegorodov | Rusia | Cheboksary | 11 a viz Mae 2008 |
| 3e35'47 | Nathan Deakes | Aostralia | Geelong | 2 a viz Kerzu 2006 |
| 3e35'29 | Denis Nizhegorodov | Rusia | Cheboksary | 13 a viz Mezheven 2004 |
| 3e36'03 | Robert Korzeniowski | Polonia | Pariz | 27 a viz Eost 2003 |
| 3e36'06 | Yu Chaohong | Sina | Nanjing | 22 a viz Here 2005 |
| 3e36'13 | Zhao Chengliang | Sina | Nanjing | 22 a viz Here 2005 |
| 3e36'20 | Han Yucheng | Sina | Nanjing | 27 a viz C'hwevrer 2005 |
| 3e36'42 | German Skurygin | Rusia | Pariz | 27 a viz Eost 2003 |
| 3e37'09 | Alex Schwazer | Italia | Beijing | 22 a viz Eost 2008 |
| 3e37'26 | Valeriy Spitsyn | Rusia | Moskov | 21 a viz Mae 2000 |
| 3e37'41 | Andrey Perlov | Soviet Union | Leningrad | 5 a viz Eost 1989 |
| 3e37'46 | Andreas Erm | Alamagn | Pariz | 27 a viz Eost 2003 |
| 3e37'58 | Xing Shucai | Sina | Nanjing | 27 a viz C'hwevrer 2005 |

### Merc'hed
#### 20 km

| Amzer | Atleterez | Bro | Lec'h | Deiziad |
| 1e24'50 | Olimpiada Ivanova | Rusia | Adler | 4 a viz Meurzh 2001 |
| 1e25'18 | Tatyana Gudkova | Rusia | Moskov | 19 a viz Mae 2000 |
| 1e25'20 | Olga Polyakova | Rusia | Moskov | 19 a viz Mae 2000 |
| 1e25'29 | Irina Stankina | Rusia | Moskov | 19 a viz Mae 2000 |
| 1e25'59 | Tamara Kovalenko | Rusia | Moskov | 19 a viz Mae 2000 |
| 1e26'22 | Wang Yan | Sina | Guangzhou | 19 a viz Du 2001 |
| 1e26'22 | Yelena Nikolayeva | Rusia | Cheboksary | 18 a viz Mae 2003 |
| 1e26'23 | Wang Liping | Sina | Guangzhou | 19 a viz Du 2001 |
| 1e26'28 | Irina Pudovkina | Rusia | Adler | 12 a viz Meurzh 2005 |
| 1e26'35 | Liu Hongyu | Sina | Guangzhou | 19 a viz Du 2001 |